ଜୟଦ୍ରଥ ସୁନା  (ଜନ୍ମ: ୧ ଜୁଲାଇ ୧୯୮୪), ଜଣେ କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାରପ୍ରାପ୍ତ ଓଡ଼ିଆ ସାହିତ୍ୟିକ  । ନିଜ କବିତା ପୁସ୍ତକ  "ଶୋଷ"  ପାଇଁ ସେ ୨୦୧୮ ମସିହାରେ ଏହି ପୁରସ୍କାର ଲାଭ କରିଥିଲେ । ଜୟଦ୍ରଥଙ୍କ କବିତା ବିଭିନ୍ନ ଓଡ଼ିଆ ପତ୍ରପତ୍ରିକାରେ ପ୍ରକାଶିତ । ଶୋଷ ତାଙ୍କର ପ୍ରଥମ କବିତା ସଂକଳନ ଓ ଏଥିରେ ୩୨ଟି କବିତା ରହିଛି । ଜୟଦ୍ରଥ, ନିଜ ଲେଖାରେ ଶୋଷିତ, ଅବହେଳିତ ଓ ଆଦିବାସୀଙ୍କ ଜୀବନଶୈଳୀକୁ ଦର୍ଶେଇଥାନ୍ତି । ତାଙ୍କ ନିଜ ପିଲାଦିନ ଦାରିଦ୍ର‍ ଭିତରେ ବିତିଥିଲା । ବାପା ତାଙ୍କର ରିକ୍ସାଚାଳକ ଥିଲେ । ଦୟଦ୍ରଥ ଓଡ଼ିଆ ଓ ରାଜନୀତି ବିଜ୍ଞାନରେ ସ୍ନାତକୋତ୍ତର ଶିକ୍ଷାଲାଭ କରିଛନ୍ତି । ବର୍ତ୍ତମାନ ଶିକ୍ଷକତା କରୁଛନ୍ତି ।